Rundt 20 biler punkterte utenfor Oslo lufthavn
Punkteringene skjedde da boltene spratt opp på noen jernplater som lå i veien på grunn av veiarbeid. - Mange uheldige bilister har måttet skifte dekk etter punkteringene, sier øyenvitne Alexander Bue til TV 2.Senere kom mannskaper fra flyplassen for å fjerne boltene. Flyplassen beklager det inntrufne, og ber om at de berørte tar kontakt. Sandra Tønnessen satt på i leiebilen med sin tante, da de kjørte over jernplatene. - Vi hørte et veldig bråk da vi kjørte over. Da vi stoppet litt lenger ned i gaten, så vi at hjulet var punktert. - Da vi dro tilbake til stedet, var det en hel rekke med biler som også hadde punktert på det samme stedet, sier Tønnessen.
Løse bolter førte til at et tjuetalls biler punkterte ved avgangshallen på Oslo lufthavn. Resultatet ble et parkeringskaos.